Hóskvøldið 6. mars kl. 19.00-21.00 skipar skúlin fyri almennum kunningartiltaki um lestrarleiðirnar. Tiltakið verður skipað soleiðis, at fyrst verður ein yvirskipað kunning um breytirnar og leiðirnar. Síðani kunnu umsøkjarar, foreldur og avvarðandi ganga runt á skúlanum til framløgur um lestrarleiðirnar, har eisini ber til at seta lærarum og lestrarvegleiðarum spurningar. Upptøka aftur í ár til nýggjan serflokk fyri næmingar innan autismuøkið Møguleiki er aftur í ár at søkja inn á serflokk innan autismuøkið. Serflokkurin verður settur á stovn annaðhvørt í Tórshavn ella á Kambsdali treytað av staðbundna tørvinum. Næmingar til henda flokk søkja um upptøku á vanliga umsóknarblaðnum, sum liggur á heimasíðu skúlans og á heimasíðuni hjá Mentamálaráðnum. Serstakur teigur í umsóknarblaðnum er tilskilaður serflokkin. Møguleiki er fyri, at skúlatilboðið verður samskipað við eitt bú- og frítíðartilboð, og tí verður heitt á umsøkjarar um at tilskila í umsóknarblaðnum, um tey er áhugað í hesum. Tey, ið ynskja nærri kunning um henda komandi flokkin, eru vælkomin at venda sær til skúlan. Umsóknarfreist og umsóknarbløð til skúlaárið 2014-2015 Umsóknarfreistin at søkja inn á Føroya Studentaskúla og HF-skeið er 15. mars 2014. Oyðiblað og vegleiðing eru á leinkjuni niðanfyri: Fríggjadagin 21/2 var forkunnugur fyrilestur á skúlanum, tá kendi danski politikarin Naser Khader var á vitjan. Hann tosaði um og greiddi frá um sín uppvøkstur í Danmark, sum tilflytari úr Sýria, og hvussu hansara tilvera í Danmark hevur ávirkað hansara samleika. Eisini tosaði hann um mótsetningin millum Islamisku trúarlæruna og Kristnu trúarlæruna, og politisku viðurskiftini í Danmark sum heild. Fyrilesturin tók støði í nýggju bókini hjá honum "Bekendelser fra en kulturkristen muslim" (2014). Samkomuhøllin var stúgvandi full, og tað vóru bert útvaldir flokkar sum luttóku. Spyrjihugurin hjá áhoyrarunum var stórur, og sum heild fingu luttakaranir eina góða upplýsandi løtu saman við fyrlestrahaldaranum. Jógvan Mellemgaard, Aksel Flagstad Berg og Heini Høgnason Næmingar okkara aftur góð úrtslit í Georg Mohr-kappingini Aftur í ár hava fleiri av næmingum okkara klárað seg sera væl í støddfrøðikappingini Georg Mohr. Heini Høgnason, sum kom sera langt í kappingini í fjør, og Torkil Jespersen eru ímillum 22 vinnarar úr Føroyum og Danmark. Hesir vinnarar hava møguleika at kvalifisera seg til norðurlendska støddfrøðikapping, sum verður seinast í mars. Í løtuni eru Torkil og Heini í Danmark á skeiði, har úttøkan eisini fer fram til norðurlendsku kappingina. Skúlin fylgir við, hvussu tað gongst hjá Heina og Torkili og ynskir teimum góða eydnu, samstundis sum skúlin ynskir øllum trimum til lukku við avriki teirra. Minningardagur um Holocaust og fólkadráp 27 januar er altjóða minningardagur um Holocaust og fólkadráp. Í viku 5 eru tvær framsýningar um evnið á skúlanum. Bókasavnsvørðarnir á skúlanum vísa fram tilfar um evnið sum bókasavnið eigur, og Amnesty í Føroyum stendur fyri framsýning á skúlanum-myndir sum lýsa mál sum tey arbeiða við, og list sum er sprottin úr evninum. Mánadagin 27 januar vórðu tveir fyrilestrar á skúlanum. Róland í Skorðini helt fyrilestur um Holocaust í søguligum høpi, og Jacoba Kruse frá Amnesty í Føroyum helt fyrilestur um fólkadráp í nýggjari tíð, og mannarættindi sum held. Allir næmingar skúlans skuldu hava møguleikan at hoyra báðar fyrilestrarnar. Fyri at allir uml. 800 næmingarnir kundu koma til, vóru fyrilestrarnir hildnir samstundis í samkomuhøllini og fimleikahøllini, og í fleiri umførum. Lestrar og skilhaldsreglur Lestrarskyldur og skilhaldsskyldur á Føroya Studentaskúla og HF-skeiði í Hoydølum koma í gildi 1. januar 2014. (les meira) Nýggj parkeringsskipan í Hoydølum Nú komandi skúlaár byrjar, verður nýggj parkeringsskipan sett í verk í Hoydølum, sum hevur til endamáls at tryggja atkomumøguleikarnar við skúlan. Hetta verður gjørt við at merkja upp eina parkeringssonu frá Sanatoriivegnum við íbindingina til Hvítanesvegin og oman til endan avskúlans øki. (les meira)